### Sagsfremstilling

**Orientering fra udvalgsformanden:**

Deltagelse i kystvandråd.

**Orientering fra øvrige medlemmer:**

Fra Magnus Søndergaard: Store huse ved [adresse] ud mod [adresse] på Rømø.

**Orientering fra forvaltningen:**

Gæst fra CHH INVEST ApS vedrørende Lokalplan 039-5.4 (vedhæftet som bilag) kl. 13.10-13.40.

Ny udgave af database til bevaringsværdige bygninger
KL er ved at etablere en fælleskommunal database for bevaringsværdige bygninger. Hidtil har Slots- og Kulturstyrelsen stået for databasen FBB (fredede og bevaringsværdige bygninger) men de vil lukke den næste år. Derfor har KL igangsat et projekt om en ny udgave., hvor bevaringsværdige bygninger kan registreres. Tønder Kommune deltager i møder omkring indholdet til den nye udgave.

Møde med Erhvervsstyrelsen om rød løber ordning
Ordningen implementerer et ET-EU-direktiv, der skal fremme muligheden for at øge produktionen i [adresse]. Medlemsstaterne forpligtes til, at understøtte etableringen og udvidelse af produktionsvirksomhederne. Erhvervsstyrelsen orienterede på møde om implementeringen i [adresse]. Implementeringen indebærer blandt, at kommuner og styrelser skal prioritere at sagsbehandle virksomheder, der er omfattet af ordningen. Forvaltningen vil vejlede kommunernes virksomheder om ordningen ved relevante lejligheder.

Grøn Trepart - indmelding af skitseprojekter til omlægningsplaner
En milepæl er nu nået i Den Lokale Lokale Trepart (LLT) og Tønder Kommunes arbejde med omlægningsplanerne til Den Grønne Trepart. Den 3. oktober blev der meldt 19 større kollektive lavbunds-/kvælstof-skitseprojekter ind i systemet MARS, hvor alle landets omlægningsplaner monitoreres. Udpegning af skitseprojekterne er baseret på en faglig vurdering, med udgangspunkt i det landsdækkende tørvekort.

Projekterne har været præsenteret på 4 lodsejermøder i august (i Skærbæk, Tønder, [adresse] og [adresse])  og til Konference om Grøn Trepart og arealanvendelse i september. Herefter er de tilrettet inden den formelle indmelding af projekterne i [adresse]. Enkelte lodsejere har også proaktivt henvendt sig om at få projekter i mindre skala skrevet ind i omlægningsplanen.

Der er i samme ombæring identificeret og indregistreret 2 større naturpotentialeområder. Det drejer sig om områder, som der skal arbejdes strategisk for at omdanne til større sammenhængende natur over de næste mange år. Disse områder er også indmeldt i [adresse], og vil danne grundlag for Tønder Kommunes arbejde med sammenhængende natur, som led i udmøntningen af Grøn Trepart.

Antal ha landbrugsjord, der med de aktuelt indmeldte skitseprojekter til omlægningsplanerne vil kunne tages ud af drift:

* 7037 ha til lavbunds/kvælstofprojekter
* 3974 ha til naturprojekter

Der pågår nu en kvalitetssikringsproces af de indmeldte projekter/omlægningsplanerne i henholdsvis de lokale treparter ([adresse] og Vidå-Kruså) og Styrelsen for Arealomlægning og Vandmiljø (SGAV), før de endelige omlægningsplaner skal godkendes i  udvalg og ultimativt i kommunalbestyrelsen den 18. december 2025.

Øvrigt

* Indvielse af miyawakiskove den 12/11-25 Løgumkloster Distriktsskole.
* Vedhæftet invitation til Dialogmøde med lokalråd. Input til dagsordenspunkter kan drøftes.
* Henvendelse fra styregruppen Solcellepark på [adresse].
* Henvendelse fra det lokale friluftsråd jf. vedlagte bilag.
* Trafikproblemer Brede Bygade, [adresse].

Årshjul 2025
Årshjulet er et dynamisk styringsværktøj, der giver Teknik- og Miljøudvalget et løbende, samlet overblik over udvalget aktiviteter, der ligger ud over udvalgsmøderne.

### Indstilling Direktøren for Teknik/Miljø, Service og Beskæftigelse indstiller,

at orienteringen tages til efterretning.

### Beslutning

Orienteringen taget til efterretning.